Byddem hefyd yn eich annog chi i ddefnyddio'r Ap Sŵn (Saenseg yn unig), y gallwch ei lawrlwytho i'ch ffôn i recordio sŵn. Gallwch gyflwyno eich cwyn drwy'r Ap Sŵn.
Mae problemau penodol yn gysylltiedig â Thai Amlfeddiannaeth sydd wedi'u lleoli yn y gymuned. Gall problemau o'r fath godi oherwydd bod cynifer o bobl sy'n perthyn i grwpiau penodol (e.e. myfyrwyr ac ati) yn byw mewn Tai Amlfeddiannaeth a bod eu gwerthoedd yn gwrthdaro â gwerthoedd y gymuned. Gall y problemau hefyd fod yn gysylltiedig â'r ffaith bod gwead y gymuned wedi newid mewn ffordd sy'n rhoi straen ar amwynderau lleol.
Er enghraifft, gall sŵn neu sbwriel o Dai Amlfeddiannaeth achosi pryder i bobl sy'n byw mewn tai cyfagos, neu gall fod problemau parcio. Gall problemau godi os yw'r rhai sy'n rheoli'r eiddo'n esgeulus o ran y ffordd maen nhw'n ymdrin ag ymddygiad gwrthgymdeithasol difrifol.
Mae'r ddeddfwriaeth yn darparu ar gyfer problemau sy'n gallu bod yn gysylltiedig â Thai Amlfeddiannaeth ac mae'n caniatáu i'r Awdurdod Lleol fynd i'r afael â phroblemau o'r fath, yn enwedig unrhyw landlord neu asiant sy'n methu â rheoli materion o'r fath yn effeithiol. Caiff mân broblemau eu datrys naill ai drwy'r 'Rheoliadau Rheoli' neu drwy'r drefn drwyddedu ar gyfer Tai Amlfeddiannaeth. Serch hynny, mae gan y Cyngor hefyd bŵer i wneud Gorchymyn Rheoli Interim, os oes modd iddo gyfiawnhau gwneud hynny. O dan Orchymyn o'r fath, bydd y Cyngor yn ysgwyddo'r cyfrifoldeb dros reoli'r Tŷ Amlfeddiannaeth. Os yw ymddygiad pobl sy'n byw mewn Tŷ Amlfeddiannaeth yn peri pryder i chi, fel cymydog neu fel cyd-breswylydd, rhowch wybod i'r Awdurdod Lleol am eich pryderon. Ewch i'r dudalen Rhoi gwybod am Dŷ Amlfeddiannaeth.